**Kinesko izražavanje brojeva pokretima ruke** je naziv za skup gestova, koji se izvode jednom šakom, kako bi se prikazali prirodni brojevi od jedan do deset, a opšteprisutni su na kineskom kulturnom prostoru. Ova metoda je vjerovatno razvijena kako bi bio most mnogih dijalekata u govornom kineskom - na primer, broj 4 (kin. 四, pinjin: *sì*) i 10 (kin. 十, pinjin: *shí*) se teško razlikuje u nekim dijalektima. Takođe ih koriste poslovni ljudi tokom pregovaranja, kada postoji potreba za više privatnosti na javnom mestu. Privatnost se obezbeđuje prikazivanjem gesta u rukavu, što ograničava skup ljudi, koji mogu da ga vide.

Načini
------

Dok je brojeve od jedan do pet lako izraziti sa pet prstiju jedne šake — prostim pokazivanjem onoliko prstiju koliki je broj — za brojeve od šest do deset je potrebno koristiti složenije gestove, koji približno ilustruju kineske brojevne znake. Ovde se nailazi na dve varijacije, koje se razlikuju u ilustrovanju brojeva od sedam do deset.

* **Šest** (六)
	+ Mali prst i palac su ispruženi, ostali prsti su zatvoreni. Ponekad sa dlanom prema korisniku.
* **Sedam** (七)
	+ **Sjeverna Kina:** Palac, kažiprst i srednji prst se dodiruju vrhovima i usmereni su horizontalno. Ređe se koristi gest pri kome se vrhovi svih prstiju dodiruju.
	+ **Obalna Južna Kina:** Kažiprst je usmeren nadole, a palac ispružen horizontalno. Ovo je slično obliku arapskog zapisa broja 7. Ovaj gest može biti pomešan sa gestom za osmicu.
* **Osam** (八)
	+ **Sjeverna Kina:** Palac i kažiprst prave oblik latiničnog slova „", ostali prsti su zatvoreni, sa dlanom okrenutim prema posmatraču.
	+ **Obalna Južna Kina:** Palac, kažiprst i srednji prst su ispruženi.
* **Devet** (九)
	+ Kažiprst i palac formiraju oblik latiničnog slova „", a ostali prsti su zatvoreni. Ponekad dlan treba da bude okrenut prema posmatraču
* **Deset** (十)
	+ Pesnica je zatvorena sa dlanom prema posmatraču.
	+ Srednji prst se ukršta sa ispruženim kažiprstom. Dlan je okrenut prema posmatraču sa kažiprstom u prvom planu.
	+ Kažiprsti obe šake su prekršteni, sa dlanovima okrenutim od posmatrača. Za ovaj gest su potrebne obe šake.

Kao i pri pisanju, i prilikom gestikulacije se mogu slagati cifre, kako bi se dobili složeniji brojevi. Pri tom je prisutno prećutno razumevanje o redu veličine broja. Na primer, prikazan znak za cifru pet, može da označava i pedeset, pa i petsto. Broj dva praćen brojem šest može da označava 260 koliko i 2.600 itd. Ovi znaci mogu se odnositi i na dane u sedmici, počev od ponedeljka, kao i na mesece u godini, čija se imena na kineskom jeziku izražavaju brojevima.

Ovi gestovi variraju značajno po regijama Kine. Kao što je spomenuto gore, jedna osoba može gest za sedmicu interptetirati kao gest za osmicu. Takođe postoje druge sličnosti. Npr. kukasti gest prstiju za izražavanje broja devet može da znači i „smrt".

Brojevi od nula do pet imaju šire prepoznatljive interpretacije:

* **Nula** (〇)
	+ Pesnica je zatvorena. (može se tumačiti i kao 10, zavisno o situaciji)
* **Jedan** (一)
	+ Kažiprst je ispružen.
* **Dva** (二)
	+ Kažiprst i srednji prst su ispruženi.
* **Tri** (三)
	+ Kažiprst, srednji i domali prst su ispruženi.
	+ Palac drži mali prst u dlanu sa tri srednjim ispruženim prstima.
* **Četiri** (四)
	+ Svi prsti osim palca su ispruženi.
* **Pet** (五)
	+ Svih pet prstiju je ispruženo.

Brojanje prstima se često razlikuje od izražavanja brojeva gestovima. Prilikom prebrojavanja, dlan se može okrenuti k sebi ili ka posmatračima, zavisno o svrsi. Na početku prebrojavanja svi prsti su zatvoreni. Projanje počinje od palca ka malom prstu. Za dalje brojanje do deset, može se početi sa postepenim sklapanjem prstiju u istom smeru — od palca ka malom prstu. Ponavljanje ovog procesa može da služi za brojanje većih brojeva: od 11 do 20, od 21 do 30 itd.

Takođe je prisutno brojanje, kod koga se počinje sa svim prstima ispruženim. Neki veruju da je za formalni prizor — kao što je držanje govora ili prezentacije — započinjanje brojanja sa dlanom prema publici i ispruženim prstima više uljudno, pošto prikaz sklapanja prstiju predstavlja i klanjanje.

Kada se igra *piće i prst* (划拳,猜拳), korsiti se malo drugačiji sistem gestova. Jedan od njih je:

* **Nula** (〇)
	+ Pesnica je zatvorena.
* **Jedan** (一)
	+ Samo palac je ispružen.
* **Dva** (二)
	+ Palac i kažiprst su ispruženi i grade oblik latiničnog slova „", drugi prsti su savijeni ka dlanu.
* **Tri** (三)
	+ Palac, kažiprst i srednji prst ispruženi, ili
	+ Kažiprst i palac su savijeni, a srednji, mali i domali ispruženi.
* **Četiri** (四)
	+ Svi prsti šake osim palca su ispruženi
* **Pet** (五)
	+ Svih pet prstiju šake je ispruženo

Slike
-----

### Od 1 do 5

* 11
* 22
* 33
* 3 (Alternativa)3 (Alternativa)
* 44
* 55

### Od 6 do 10 u Sjevernoj Kini

* 66
* 77
* 88
* 99
* 0 (može se tumačiti kao 10)0 (može se tumačiti kao 10)
* 10 – Alternativa10 – Alternativa

### Od 6 do 10 u obalnoj Južnoj Kini

* 66
* 77
* 88
* 99
* 1010

Povezano
--------

* Neverbalna komunikacija
* Brojevi u kineskoj kulturi